
ATZINUMS
Pilsoņu brīvību, tieslietu un iekšlietu komiteja aicina par jautājumu atbildīgo Budžeta kontroles komiteju rezolūcijas priekšlikumā, ko tā pieņems, iekļaut turpmāk minēto.
<RepeatBlock-Dec>I daļa – Eiropas Savienības Aģentūras tiesu iestāžu sadarbībai krimināllietās 2023. finanšu gada budžeta izpildes apstiprināšana
1.	Norāda uz Revīzijas palātas (“Revīzijas palāta”) sagatavoto apstākļu akcentējuma punktu attiecībā uz gada pārskatiem; pieņem zināšanai Eiropas Savienības Aģentūras tiesu iestāžu sadarbībai krimināllietās (Eurojust) atbildes, jo īpaši to, ka lielais maksājumu kavējumu līmenis bija saistīts ar tehniskām grūtībām darījumu apstrādē, izmantojot SUMMA — jaunu budžeta, grāmatvedības un finanšu sistēmu, kas joprojām ir izmēģinājuma posmā; aicina Eurojust veikt īpašus pasākumus, lai samazinātu maksājumu kavējumus un nodrošinātu sistēmas pilnīgu īstenošanu;
2.	atzinīgi vērtē Eurojust budžeta palielinājumu 2023. gadā no 67 miljoniem EUR līdz 88 miljoniem EUR (+ 31 %) un tās darbinieku skaita palielinājumu no 285 līdz 298 (+ 5 %); uzsver to, ka Eurojust lietu izskatīšanas darba apjoms 2023. gadā palielinājās par 14 %, Eurojust izskatot vairāk nekā 13000 lietu, organizējot 577 koordinācijas sanāksmes un 21 koordinācijas centra darbu, sniedzot juridisku, tehnisku, finansiālu un/vai operatīvu atbalstu 288 kopējām izmeklēšanas grupām, palīdzot izpildīt 1259 Eiropas apcietināšanas orderus, veicinot vairāk nekā 4200 aizdomās turēto personu apcietināšanu un noziedzīgi iegūtu līdzekļu konfiskāciju un/vai iesaldēšanu vairāk nekā 1 miljarda EUR vērtībā, iegūstot 1013 darbības rezultātus lietās (analīzes, juridiskās piezīmes u. c.) un nodrošinot iespēju izmantot 6299 Eiropas izmeklēšanas rīkojumus; pieņem zināšanai Eurojust atbildi, kurā uzsvērts, ka Aģentūra ir pārskatījusi procedūru neatbilstības gadījumu reģistrēšanai un ziņošanai par tiem; 
3.	atzinīgi vērtē Eurojust centienus tiesu sistēmas digitalizācijā, proti, jaunas lietu pārvaldības sistēmas īstenošanu, kas izriet no jaunākajiem grozījumiem Eurojust regulā[footnoteRef:1], un jaunās KIG sadarbības platformas[footnoteRef:2] īstenošanu, un norāda uz to, ka Eurojust darbojas kā trešo valstu un starptautisku organizāciju kontaktpunkts attiecībā uz ECRIS-TCN pieprasījumiem kriminālprocesa ietvaros; [1:  Eiropas Parlamenta un Padomes Regula (ES) 2023/2131 (2023. gada 4. oktobris), ar ko groza Eiropas Parlamenta un Padomes Regulu (ES) 2018/1727 un Padomes Lēmumu 2005/671/TI attiecībā uz digitālu informācijas apmaiņu terorisma lietās (OV L, 2023/2131, 11.10.2023., ELI: http://data.europa.eu/eli/reg/2023/2131/oj).]  [2:  Eiropas Parlamenta un Padomes Regula (ES) 2023/969 (2023. gada 10. maijs), ar ko izveido sadarbības platformu kopēju izmeklēšanas grupu darbības atbalstam un groza Regulu (ES) 2018/1726 (OV L, 2023/969, 17.5.2023., ELI: http://data.europa.eu/eli/reg/2023/969/oj).] 

4.	uzsver to, cik nozīmīgs ir Eurojust pastāvīgais atbalsts Ukrainai, ko sniedz KIG, kura izmeklē iespējamos Ukrainā izdarītos galvenos starptautiskos noziegumus, izmantojot Starptautisko noziegumu pamatpierādījumu datubāzi (CICED), lai saglabātu, uzglabātu un analizētu pierādījumus par galvenajiem starptautiskajiem noziegumiem vienotā, drošā un centrālā datubāzē, nodrošinot drošu digitālo datu nosūtīšanas metodi pierādījumu iesniegšanai un to analīzei; turklāt atzinīgi vērtē to, ka Eurojust ietvaros ir izveidots jauns Starptautiskais centrs saukšanai pie atbildības par agresijas noziegumu pret Ukrainu (ICPA), kura mērķis ir atbalstīt valstu veikto izmeklēšanu un vienoties par kopīgām izmeklēšanas un kriminālvajāšanas stratēģijām, kā arī aktīvi piedalīties darba grupas “Freeze and Seize” darbā, lai nodrošinātu ES sankciju efektīvu īstenošanu visā Eiropas Savienībā;
5.	ar gandarījumu norāda uz ciešo sadarbību ar tieslietu un iekšlietu aģentūrām, jo īpaši jaunas darba vienošanās noslēgšanu ar Eiropas Biroju krāpšanas apkarošanai (OLAF), 15 jaunu lietu izskatīšanas uzsākšanu, kurā Eurojust atbalstīja Eiropas Prokuratūru (EPPO), kā arī sadarbību 42 lietās ar Eiropas Savienības Aģentūru tiesībaizsardzības sadarbībai (Eiropolu), un uzsver, ka Eurojust un Eiropols uzsāka izmēģinājuma projektu sistemātiskai un strukturālai datu apmaiņai nolūkā atklāt saiknes, kas tiks pārskatīts 2024. gada pirmajā pusē; atzinīgi vērtē Eurojust un OLAF rīcības plānu 2022.–2023. gadam, lai apkarotu noziegumus, kas skar Eiropas Savienības finanšu intereses;
6.	ar gandarījumu atzīmē, ka Eurojust turpina atbalstīt Komisiju attiecībā uz to, lai pārskatītu sarunas par starptautiskiem nolīgumiem par sadarbību ar Eurojust starp Savienību un 13 trešām valstīm, par kuriem Komisija risina sarunas ES vārdā.
II daļa – Eiropas Savienības Pamattiesību aģentūras 2023. finanšu gada budžeta izpildes apstiprināšana
1.	Pieņem zināšanai Revīzijas palātas konstatējumu par atkārtoti augsto ar pamatdarbību saistīto pārnesumu līmeni, proti, to, ka uz 2024. gadu ir pārnesti 6,4 miljoni EUR (23 %) no pieejamajām 2023. gada saistību apropriācijām; norāda, ka tas ir zemāks rādītājs nekā 2022. gadā, kad pārnesumu līmenis bija 26 %; atzinīgi vērtē to, ka Revīzijas palāta ir atzinusi Eiropas Savienības Pamattiesību aģentūras (FRA) 2023. finanšu gada pārskatiem pakārtotos darījumus par likumīgiem un pareiziem visos būtiskajos aspektos; uzsver, ka 2023. gada budžets bija 34 miljoni EUR; ņem vērā un atkārtoti pauž bažas par to, ka FRA joprojām saskaras ar finanšu un personāla resursu ierobežojumiem; atzinīgi vērtē to, ka FRA spēja sasniegt savus mērķus un īstenot savā gada darba programmā paredzētās darbības, neraugoties uz pastāvīgo cilvēkresursu un finanšu resursu trūkumu; norāda, ka organizēto vai līdzorganizēto sanāksmju un pasākumu skaits bija 421 salīdzinājumā ar noteikto mērķi, proti, 260, un ka komunikācijas materiālu skaits bija 1809 salīdzinājumā ar noteikto mērķi — 250; ar gandarījumu norāda, ka FRA ir ļoti augsts izpildes līmenis, kas pārsniedz 99 %; uzskata, ka tas ir būtisks pareizas finanšu pārvaldības un budžeta principu ievērošanas rādītājs; atzinīgi vērtē sadarbību ar citām ES aģentūrām, struktūrām un pilsonisko sabiedrību, lai nodrošinātu pamattiesību ievērošanu;
2.	uzsver FRA kā galvenā pamattiesību un tiesiskuma uzraudzītāja lomu, kā noteikts Pamattiesību hartā, un atzinīgi vērtē tās atbalstu pamattiesību ievērošanas, aizsardzības un īstenošanas nodrošināšanai spēkā esošajos ES tiesību aktos un politikā līdztiesības un diskriminācijas novēršanas jomā, piemēram, ES tiesību aktos un politikā rasisma un antisemītisma, un islamofobijas apkarošanai, atbalstot līdztiesības datu vākšanu un līdztiesības nodrošināšanas un rasisma apkarošanas stratēģiju, piemēram, romu valsts stratēģisko satvaru, īstenošanu, un sniedzot ieguldījumu LGBTIQ līdztiesības stratēģijas 2020.–2025. gadam vidusposma pārskatīšanā, pilsoniskās sabiedrības un apdraudēto cilvēktiesību aizstāvju aizsardzībā, kā arī atbalstot Cietušo tiesību direktīvas, rasisma apkarošanas rīcības plāna un ES stratēģijas antisemītisma apkarošanai un ebreju dzīvesvides atbalstam pārskatīšanu un konsultējot par pamattiesību ievērošanu attiecībā uz MI sistēmu izstrādi un izmantošanu un ES līdzekļu īstenošanu un izlietojumu;
3.	uzsver FRA norādes un iesaisti patvēruma un migrācijas, robežu un sadarbspējas jomā un to, ka tā ievērojami koncentrējas uz pamattiesībām, dalībvalstu starptautiskajām saistībām un ES cilvēktiesību normām šajā jomā, tostarp sadarbību ar Eiropas Savienības Patvēruma aģentūru (EUAA), lai uzlabotu izpratni par aizbildņiem un juridiskajiem pārstāvjiem, kas palīdz nepavadītiem nepilngadīgajiem, kuri vēlas saņemt starptautisko aizsardzību Savienībā, un Eiropola darbiniekiem nodrošināto apmācību, uzlabojot informētību un izpratni par pamattiesību apsvērumiem attiecīgajos operatīvajos kontekstos; atzinīgi vērtē FRA savlaicīgo ieguldījumu Pagaidu aizsardzības direktīvas īstenošanā saistībā ar Ukrainas bēgļiem, kā arī apzinot problēmas, kas saistītas ar Savienības tiesību aktu par ilgtermiņa uzturēšanos īstenošanu, un apzinot nepilnības vīzu kodeksā un to darbību sarakstu, ko Savienība un tās dalībvalstis var veikt, lai samazinātu jūrā bojāgājušo skaitu; 
4.	atzinīgi vērtē FRA ieguldījumu Eiropas Robežu un krasta apsardzes regulas (“ERKA regula”)[footnoteRef:3] novērtēšanā, dalību Eiropas Robežu un krasta aģentūras (Frontex) valdes sanāksmēs un Frontex Konsultatīvā foruma pamattiesību jautājumos kopīgu vadību, kā arī sadarbību ar Frontex Pamattiesību biroju;  [3:  Eiropas Parlamenta un Padomes Regula (ES) 2019/1896 (2019. gada 13. novembris) par Eiropas Robežu un krasta apsardzi un ar ko atceļ Regulas (ES) Nr. 1052/2013 un (ES) 2016/1624 (OV L, 2019/1896, 14.11.2019., ELI: http://data.europa.eu/eli/reg/2019/1896/oj).] 

5.	ar gandarījumu norāda, ka FRA sniedza pamattiesību analīzi un speciālās zināšanas, lai atbalstītu citu ES tieslietu un iekšlietu (TI) aģentūru, tostarp EUAA, Frontex, Eiropola, Eiropas Savienības Aģentūras lielapjoma IT sistēmu darbības pārvaldībai brīvības, drošības un tiesiskuma telpā (eu-LISA) un Eiropas Savienības Tiesībaizsardzības apmācības aģentūras (CEPOL), pasākumus un darbu; atzinīgi vērtē FRA 2023. gada ieguldījumu pamattiesību ievērošanas veicināšanā, cita starpā sniedzot norādījumus par ES fondiem un risinot jauno tehnoloģiju radītās problēmas; aicina FRA noteikt, cik lielā mērā tiesiskums un pamattiesības ir nesaraujami saistīti un kā tās darbu varētu integrēt vai attīstīt sinerģijā ar Eiropas Komisijas darbu saistībā ar gada ziņojumu par tiesiskumu; 
6.	atzinīgi vērtē FRA sadarbību ar Eiropas Savienības Kiberdrošības aģentūru (ENISA) privātuma un datu aizsardzības nodrošināšanā visā kiberdrošības iniciatīvu izstrādes un īstenošanas gaitā un ar eu-LISA, lai garantētu, ka IT sistēmu izstrādē un izmantošanā tiek ievēroti pamattiesību standarti.
III daļa – Eiropas Savienības Patvēruma aģentūras 2023. finanšu gada budžeta izpildes apstiprināšana
1.	Norāda, ka 2023. gadā tika iesniegts vairāk nekā 1,1 miljons starptautiskās aizsardzības pieteikumu (+ 18 % salīdzinājumā ar 2022. gadu) un 29 ES+ valstīs tika pieņemts vairāk nekā 1 miljons lēmumu par pagaidu aizsardzības piešķiršanu; uzsver ievērojamo atbalstu, ko EUAA šajā sakarībā ir sniegusi dalībvalstīm[footnoteRef:4]; prasa piešķirt pienācīgu finansējumu EEAA, jo īpaši, ja ievērojami palielinās Aģentūrai uzticētie uzdevumi saistībā ar Migrācijas un patvēruma pakta īstenošanu; [4:  ES+ valstis ir Eiropas Savienības (ES) dalībvalstis, kā arī Šengenas asociētās valstis.] 

2.	ņem vērā Eurojust budžeta palielinājumu 2023. gadā no 208 miljoniem EUR līdz 228 miljoniem EUR (+10 %) un tā darbinieku skaita palielinājumu no 519 līdz 529 (+2 %); norāda, ka Revīzijas palāta 2017. un 2020. gada ziņojumos ir konstatējusi, ka EUAA līgumi par telpu īri Lesbā un Romā neatbilda noteikumiem nepietiekamas konkurences un saimnieciskuma principa neievērošanas dēļ, un tas nozīmē, ka visi turpmākie maksājumi saskaņā ar šiem līgumiem neatbilda noteikumiem; atgādina par revidentu konstatējumu, ka līdz 2023. gadam šādi nepareizi veikto maksājumu kopējā summa bija 123 800 EUR;
3.	atzinīgi vērtē to, ka patvēruma reakcijas rezerve sāka darboties un līdz 2023. gada beigām tajā bija iekļauti gandrīz 350 eksperti; pauž nožēlu par to, ka sakarā ar to, ka dažas dalībvalstis vilcinājās ar savu ekspertu izvirzīšanu, paredzētais skaits, proti, 500, vēl netika sasniegts; aicina dalībvalstis pildīt savas saistības attiecībā uz valstu ekspertiem, lai Aģentūrai nenāktos paļauties uz ārējiem līgumslēdzējiem;
4.	atzinīgi vērtē to, ka EUAA pirmā pamattiesību amatpersona (FRO) stājās amatā 2023. gada 16. maijā; atzinīgi vērtē tāda pamanāma un viegli pieejama sūdzību izskatīšanas mehānisma ieviešanu, ko izstrādājusi FRO, apspriežoties ar Komisiju un Konsultatīvo forumu;
5.	atzinīgi vērtē to, ka ir pieņemta EUAA pārskatītā ārējās sadarbības stratēģija[footnoteRef:5] un stratēģijas par neaizsargātību[footnoteRef:6]; uzsver, ka abām stratēģijām vajadzētu garantēt pamattiesību aizsardzību ES+ valstu patvēruma un uzņemšanas sistēmās;  [5:  https://euaa.europa.eu/sites/default/files/publications/2023-05/EUAA_External_Cooperation_Strategy.pdf ]  [6:  https://euaa.europa.eu/sites/default/files/publications/2023-12/EUAA_Vulnerability_Strategy.pdf ] 

6.	atzinīgi vērtē EUAA centienus virzībā uz digitalizāciju, cita starpā pieņemot stratēģiju par digitālo inovāciju patvēruma procedūrās un uzņemšanas sistēmās[footnoteRef:7]; [7:  https://euaa.europa.eu/sites/default/files/publications/2023-10/2023_EUAA-Strategy-on-Digital-Innovation-in-Asylum-Procedures-and-Reception-Systems_EN.pdf ] 

7.	ar gandarījumu norāda, ka EUAA organizēja 1000 mācības un ka pastāvīgi palielinās apmācīto patvēruma un uzņemšanas jomas amatpersonu un pilsoniskās sabiedrības dalībnieku skaits (+ 6 % salīdzinājumā ar 2022. gadu); atzinīgi vērtē Eiropas patvēruma programmas turpmāku izstrādi, paredzot apmācību moduļus, piemēram, tādus, kas pievēršas ar dzimumu saistītai vardarbībai, neaizsargātībai un bērnu stāvoklim patvēruma procesā;
8.	atkārtoti pauž pagājušā gada aicinājumu EUAA regulāri informēt Parlamentu par visām OLAF izmeklēšanām.
IV daļa – Eiropas Savienības Aģentūras lielapjoma IT sistēmu darbības pārvaldībai brīvības, drošības un tiesiskuma telpā 2023. finanšu gada budžeta izpildes apstiprināšana
1.	Pauž nožēlu par to, ka 2023. gadā 12,6 miljoni EUR, proti, 3,2 % no kopējām maksājumu apropriācijām, kas bija pieejamas, bija neatbilstīgi izdevumi, kuri pārsniedza revīzijai noteikto būtiskuma slieksni, un tāpēc Revīzijas palāta sniedza atzinumu ar iebildēm par maksājumu likumību un pareizību; aicina eu-LISA sagatavot sīki izstrādātu korektīvo pasākumu plānu, kas paredzētu grafiku un pārskatatbildību, lai novērstu neatbilstīgus izdevumus; aicina Aģentūru regulāri informēt Revīzijas palātu par korektīvo pasākumu plāna īstenošanas gaitu;
2.	ar bažām norāda uz Revīzijas palātas saistībā ar gada pārskatiem sagatavoto apstākļu akcentējuma punktu par diviem spēkā esošiem pamatlīgumiem; atkārtoti pauž bažas par to, ka vairāki Revīzijas palātas iepriekšējo gadu konstatējumi joprojām nav slēgti; aicina eu-LISA ņemt vērā Revīzijas palātas konstatējumus un pastiprināt centienus, lai īstenotu korektīvus pasākumus visos atlikušajos neatbilstības gadījumos, un ziņot budžeta izpildes apstiprinātājiestādei par panākto progresu;
3.	ņem vērā eu-LISA centienus sasniegt mērķus, kas 2023. gadam noteikti vienotajā programmdokumentā 2023.–2025. gadam; ar gandarījumu norāda uz atjaunotās Šengenas Informācijas sistēmas (SIS) pilnīgu īstenošanu martā, raiti īstenoto Kipras integrāciju SIS 2023. gada jūlijā un Horvātijas integrāciju Vīzu informācijas sistēmā (VIS);
4.	norāda uz jauno sadarbspējas ceļvedi; pauž nožēlu par to, ka jaunais ES informācijas sistēmu ieviešanas un sadarbspējas grafiks bija nepieciešams, jo aizkavējās ieceļošanas/izceļošanas sistēmas (IIS), Eiropas ceļošanas informācijas un atļauju sistēmas (ETIAS) un Eiropas Sodāmības reģistru informācijas sistēmas par trešo valstu valstspiederīgajiem un bezvalstniekiem (ECRIS-TCN) izstrāde; aicina eu-LISA par prioritāti noteikt šo informācijas sistēmu ātru īstenošanu un noteikt jaunu konkrētu darbības sākuma datumu; uzsver, ka ātrai, efektīvai un uzticamai informācijas apmaiņai ir izšķiroša nozīme Savienības brīvības, drošības un tiesiskuma telpas uzturēšanā un stiprināšanā;
5.	atzinīgi vērtē to, ka eu-LISA pievērsās arī kiberdrošībai un draudu apkarošanai kiberjomā, jo īpaši veicot nepieciešamos sagatavošanās darbus pienākumiem, kas izriet no jaunajām Savienības regulām par informācijas drošību un kiberdrošību; uzsver, ka eu-LISA darbojas un uztur drošības uzraudzības platformu, kiberdrošības incidentu plānu, reaģēšanas materiālus un diennakts dežūras pasākumus, lai nodrošinātu kiberdraudu savlaicīgu identificēšanu un reaģēšanu uz tiem; atzinīgi vērtē eu-LISA lomu aģentūru kiberdrošības mācību atbalstīšanā sadarbībā ar Tieslietu un iekšlietu aģentūru tīklu (JHAAN); 
6.	atzinīgi vērtē to, ka eu-LISA sāka sagatavošanās darbus nolūkā pārņemt e-CODEX sistēmas (projekts “E-tiesiskuma komunikācija ar tiešsaistes datu apmaiņas starpniecību”) darbības pārvaldību un tā arī sāka gatavoties kopējo izmeklēšanas grupu sadarbības platformas (KIG SP) projektēšanai un izstrādei, lai nodrošinātu drošu elektronisku informācijas apmaiņu pārrobežu kriminālizmeklēšanas vajadzībām; norāda, ka ir pārskatīti noteikumi par interešu konfliktu novēršanu un pārvaldību attiecībā uz valdes un padomdevēju grupu pārstāvjiem.

V daļa – Eiropas Robežu un krasta apsardzes aģentūras 2023. finanšu gada budžeta izpildes apstiprināšana
1.	Norāda uz ievērojamo atgriešanas gadījumu skaita pieaugumu, proti, Frontex pārsniedza savu mērķi — 20 000, kopumā sniedzot atbalstu 39 239 atgriešanas gadījumos, tostarp uz iespaidīgu brīvprātīgas atgriešanas gadījumu skaita pieaugumu par 87 % un piespiedu atgriešanas gadījumu skaita pieaugumu par 20 % salīdzinājumā ar 2022. gadu; atzinīgi vērtē dalībvalstīm sniegto pastiprināto atbalstu palīdzības sniegšanā pēc atgriešanas un pēc ierašanās, Frontex pārsniedzot savu mērķrādītāju, proti, 5000 gadījumu kopīgajā reintegrācijas sistēmā, 2023. gadā sekmīgi pārvaldot 6438 lietas;
2.	norāda, ka visu 2023. gadu pakāpeniski paplašinājās sadarbība ar trešām valstīm, kas izpaudās dažādās darbībās, piemēram, notika iepazīšanas apmeklējumi, identifikācijas misijas un darbsemināri, kopā veidojot 36 iniciatīvas, kuru mērķis ir stiprināt sadarbību;
3.	uzsver Frontex nozīmīgo lomu un galveno uzdevumu Savienības ārējo robežu aizsardzībā; atzīst Frontex būtisko lomu meklēšanas un glābšanas operācijās, kas tika īstenotas, izvietojot jūras un gaisa resursus kopīgām operācijām, lai reaģētu uz 785 incidentiem, kuros iesaistīti 43508 migranti, un uzsver Frontex būtisko ieguldījumu humanitārajos centienos; ar bažām norāda, ka saskaņā ar Statista aplēsēm 2023. gadā, šķērsojot Vidusjūru, gāja bojā 3105 migranti; uzsver nepieciešamību pastiprināt centienus, lai novērstu cilvēku kontrabandu un tirdzniecību;
4.	uzsver pozitīvo progresu pamattiesību mērķu īstenošanā, tostarp notiekošo Pamattiesību rīcības plāna īstenošanu un neatkarīgu novērtējumu par Aģentūras atbilstību pamattiesību satvaram saskaņā ar ERKA regulu; atzinīgi vērtē Frontex proaktīvos turpmākos pasākumus attiecībā uz sūdzībām, kas saistītas ar pamattiesībām, noraidot lielāko daļu sūdzību to nepieņemamības dēļ; uzsver, cik svarīga ir cieša sadarbība ar valstu iestādēm, lai saistībā ar apgalvojumiem par pamattiesību pārkāpumiem nodrošinātu pienācīgus turpmākos pasākumus saskaņā ar valstu pamattiesību mehānismiem; uzsver, ka Frontex amatpersonām ir jāizvairās no iesaistīšanās darbībās, kas varētu tieši vai netieši pārkāpt pamattiesības; atzinīgi vērtē Frontex pastiprināto apņemšanos nodrošināt pārredzamību un pārskatatbildību; uzver, ka ir vajadzīga sīkāka informācija pēc operācijām;
5.	atbalsta Frontex pastāvīgos centienus stiprināt savas pamattiesību amatpersonas darbu, ņemot vērā 46 pamattiesību uzraudzības speciālistu (FRM) nodarbināšanu 2023. gadā; uzsver, ka ir svarīgi nodrošināt, ka visi FRM tiek pieņemti darbā AD pakāpē, lai vēl vairāk uzlabotu viņu spējas un neatkarību; atzīst, ka Frontex ir veikusi nozīmīgus pasākumus, reaģējot uz FRO atzinumiem, jo īpaši tādos jautājumos kā integrēta pieeja dzimumu līdztiesībai un cilvēku tirdzniecība;
6.	ar gandarījumu norāda, ka lielākā daļa pamattiesību mērķu tika sasniegti 2023. gadā, veicinot stingrāku un tiesībās balstītu pieeju Frontex operācijām; pauž nožēlu par to, ka, neraugoties uz Frontex izpilddirektora oficiālajām atbildēm, nav veikti konkrēti pasākumi attiecībā uz dažiem FRO sniegtajiem atzinumiem, un tādēļ aicina turpināt koncentrēties uz šādu konkrētu darbību īstenošanu, pamatojoties uz FRO ieteikumiem, un turpināt stiprināt Frontex cilvēktiesību regulējumu;
7.	pieņem zināšanai to, ka ir saņemti 217 ziņojumi par iespējamiem pamattiesību pārkāpumiem, 2023. gadā tika iesniegti 104 ziņojumi par nopietniem incidentiem, no kuriem 48 bija saistīti ar pamattiesībām, ar Frontex sūdzību mehānisma starpniecību tika saņemtas 67 sūdzības, 2023. gadā tika sākta 55 nopietnu incidentu izmeklēšana un tika slēgti 39 nopietni incidenti, un tika konstatēts, ka gandrīz 50 % no slēgtajām lietām pamattiesību pārkāpumi, visticamāk, ir notikuši; atzīst, ka veiktās izmeklēšanas arī liecina par Frontex apņemšanos nodrošināt pārredzamību, pārskatatbildību un pastāvīgus uzlabojumus;
8.	mudina Frontex bez turpmākas kavēšanās nodrošināt to, ka pilnībā tiek īstenoti visi vēl neizpildītie Eiropas revīzijas un kontroles struktūru, jo īpaši OLAF, ieteikumi, jo īpaši Eiropas Parlamenta Frontex kontroles darba grupas, Eiropas Ombuda, Revīzijas palātas un Frontex Darba grupas jautājumos par pamattiesībām un juridiskajiem darbības aspektiem (WG FRaLO) ieteikumi;
9.	ar bažām norāda, ka Revīzijas palāta kopš 2018. gada ir uzsvērusi augstu Frontex pārnesto un atcelto apropriāciju līmeni un ka šī problēma ir turpinājusies arī 2023. gadā; turklāt norāda, ka Frontex joprojām ir grūti sasniegt vajadzīgo amata vietu skaitu, kā noteikts tās štatu sarakstā, un ka arī šī problēma radusies vismaz 2018. gadā; vērš uzmanību uz Revīzijas palātas pastāvīgajām bažām par to, ka trūkst noteikumu par deklarētiem interešu konfliktiem saistībā ar Frontex darbā pieņemšanas procedūrām;
10.	norāda uz Revīzijas palātas saistībā ar gada pārskatiem sagatavoto apstākļu akcentējuma punktu par to, kā aprēķinātas Šengenas asociēto valstu iemaksas, kuras 2022. gadā tika palielinātas; pieņem zināšanai Frontex atbildi par to, ka šie aprēķini atbilst iedibinātajai praksei, ko apstiprinājusi valde un Komisija; aicina Komisiju pārskatīt šos nolīgumus, lai uzlabotu tās metodes konsekvenci, ar kuru nosaka iemaksas Savienībai un tās aģentūrām;
11.	aicina Komisiju, ņemot vērā sarežģīto migrācijas krīzi, jo īpaši pēc tam, kad stājās spēkā Migrācijas un patvēruma akts, un Krievijas un Baltkrievijas veiktajām hibrīdoperācijām, veikt turpmākus pasākumus saistībā ar Komisijas priekšsēdētājas Urzulas fon der Leienas 2024. gada jūlija paziņojumu, kurā norādīts, ka Frontex ir labas iespējas palielināt darbinieku skaitu līdz 30000 darbinieku; uzsver, ka šāds palielinājums būtiski uzlabotu Frontex spēju risināt jautājumus saistībā ar migrācijas plūsmām un pārvaldīt tās un nodrošināt drošību un pamattiesību ievērošanu pie Savienības ārējām robežām, pastiprinot tās būtisko lomu Savienības plašākā migrācijas stratēģijā; aicina Komisiju veikt nepieciešamos pasākumus, lai nodrošinātu Frontex resursus, kas atbilst pašreizējai ģeopolitiskajai situācijai un cīņai pret kontrabandu.
VI daļa – Eiropas Savienības Tiesībaizsardzības apmācības aģentūras 2023. finanšu gada budžeta izpildes apstiprināšana
1.	Pieņem zināšanai to, ka CEPOL pastiprināja centienus, lai nodrošinātu visaptverošu apmācības portfeli visās Eiropas daudzdisciplīnu platformas pret noziedzības draudiem (EMPACT) jomās; norāda, ka smagā un organizētā noziedzība un kibernoziedzība bija vispopulārākie temati, par kuriem notikušās mācības 2023. gadā apmeklēja gandrīz 62 % no kopējā dalībnieku skaita; uzsver, ka, revidējot maksājumus saskaņā ar pamatlīgumu par braucienu un pasākumu organizēšanas pakalpojumiem, Revīzijas palāta konstatēja, ka CEPOL līgumu izmantošanu uzraudzīja maksājumu nevis budžeta saistību līmenī; piekrīt Revīzijas palātai, ka šāda pieeja neatbilst ES Finanšu regulas 111. pantam;
2.	atzinīgi vērtē to, ka CEPOL ir publicējusi ES stratēģisko apmācības vajadzību 2022.–2025. gadam vidusposma novērtējumu, kurā apzinātas nesen radušās tiesībaizsardzības amatpersonu stratēģiskās un ES līmeņa apmācības vajadzības;
3.	atzinīgi vērtē to, ka CEPOL ar CEPOL Kibernoziedzības akadēmijas starpniecību turpināja nodrošināt kibermācību portfeli; atzinīgi vērtē to, ka īpašie apmācības pasākumi uzlaboja zināšanas par kibernoziedzību un kiberspējas Eiropā tādās jomās kā cīņa pret bērnu seksuālu izmantošanu, tiešsaistes krāpšanas shēmām un kiberuzbrukumiem, un ka CEPOL izstrādāja pirmo īpašo darbsemināru par mākslīgo intelektu;
4.	ar nožēlu norāda, ka apmācības pasākumu skaits pamattiesību un datu aizsardzības jomā 2023. gadā samazinājās (tika īstenoti 19 pasākumi, kuros piedalījās 2063 dalībnieki) salīdzinājumā ar 2022. gadu (tika īstenoti 30 pasākumi, kuros piedalījās 4014 dalībnieki); uzsver, ka CEPOL galvenais mērķis ir atbalstīt, izstrādāt, īstenot un koordinēt tiesībaizsardzības amatpersonu mācības, vienlaikus īpašu uzmanību pievēršot cilvēktiesību un pamatbrīvību aizsardzībai tiesībaizsardzības kontekstā; vienlaikus atzīst, ka kopējais dalībnieku skaits ir palielinājies līdz 46431; aicināt CEPOL palielināt pārredzamību šo apmācības vajadzību plānošanā un uzraudzībā, jo īpaši saistībā ar jauniem izaicinājumiem, piemēram, tehnoloģiju pieaugošo nozīmi tiesībaizsardzības jomā.
VII daļa – Eiropas Narkotiku un narkomānijas uzraudzības centra 2023. finanšu gada budžeta izpildes apstiprināšana
1.	Norāda, ka 2023. gada 1. jūlijā stājās spēkā jaunā Eiropas Savienības Narkotiku aģentūras (EUDA)[footnoteRef:8] regula, ar ko atceļ un aizstāj Eiropas Narkotiku un narkomānijas uzraudzības centra (EMCDDA) regulu[footnoteRef:9], un atzinīgi vērtē jaunās paplašinātās EUDA pilnvaras; atgādina, ka EUDA regulas mērķis ir risināt narkotiku parādību, izmantojot holistisku un uz pierādījumiem balstītu pieeju, un aicina Aģentūru nodrošināt tās jauno pilnvaru pilnīgu īstenošanu; ņem vērā EMCDDA budžeta palielinājumu 2023. gadā no 26 miljoniem EUR līdz 29 miljoniem EUR (+13 %) un tā darbinieku skaita samazinājumu no 110 līdz 101 (-1 %); [8:  Eiropas Parlamenta un Padomes Regula (ES) 2023/1322 (2023. gada 27. jūnijs) par Eiropas Savienības Narkotiku aģentūru (EUDA) un ar ko atceļ Regulu (EK) Nr. 1920/2006 (OV L, 2023/1322, 30.6.2023., ELI: http://data.europa.eu/eli/reg/2023/1322/oj). ]  [9:  Eiropas Parlamenta un Padomes Regula (EK) Nr. 1920/2006 ( 2006. gada 12. decembris ) par Eiropas Narkotiku un narkomānijas uzraudzības centru (OV L, 1920/2006, 27.12.2006., ELI: http://data.europa.eu/eli/reg/2006/1920/oj).] 

2.	atzinīgi vērtē EMCDDA ieguldījumu EMPACT un ES politikas cikla organizētās un smagās starptautiskās noziedzības jomā operatīvajos rīcības plānos; atzinīgi vērtē EMCDDA ieguldījumu jaunā ES ceļvedī, lai pastiprinātu cīņu pret narkotiku tirdzniecību un noziedzīgiem tīkliem[footnoteRef:10];  [10:  https://ec.europa.eu/commission/presscorner/detail/en/ip_23_4981 ] 

3.	atzinīgi vērtē EMCDDA pastāvīgos centienus sadarbībā ar partneriem dalībvalstīs īstenot ES agrīnās brīdināšanas sistēmu (EWS); norāda, ka tika paziņots par 26 jaunām psihoaktīvām vielām (NPS) un ka kopējais pašlaik uzraudzīto NPS skaits ir aptuveni 950; atzinīgi vērtē Aģentūras publicētos tehniskos ziņojumus;
4.	pieņem zināšanai to, ka EMCDDA 2023. gadā sagatavoja 30 zinātniskas un institucionālas publikācijas, kā arī bija autors vai līdzautors 14 zinātniskiem rakstiem un grāmatu nodaļām; atzinīgi vērtē Aģentūras sniegtās zinātniskās un uz pierādījumiem balstītās speciālās zināšanas;
5.	atzinīgi vērtē to, ka ir sagatavots vispirms digitāls modulārais Eiropas 2023. gada ziņojums par narkotikām un EMCDDA un Eiropola kopīgā ziņojuma “EU Drug Markets: In-depth Analysis” moduļi par amfetamīnu un kanabisu;
6.	ar gandarījumu norāda, ka EMCDDA regulāri sniedza valstu politikas veidotājiem atbalstu un informāciju par narkotiku politiku un koordinētus zinātniskus sagatavošanas pārskatus par narkotiku radīto kaitējumu, ārstēšanu un kaitējuma mazināšanas praksi; uzsver, ka ir svarīgi turpināt šo būtisko darbu, lai ņemtu vērā jaunās tendences un problēmas, un aicina vēl vairāk stiprināt šīs darbības, veicinot ciešāku sadarbību ar dalībvalstīm un nodrošinot konstatējumu pienācīgu izplatīšanu plašākai auditorijai, tostarp veselības aprūpes speciālistiem un plašai sabiedrībai;
7.	uzsver, ka EMCDDA ir apmācījis vairāk nekā 3300 speciālistu, kas strādā narkotiku jomā, tostarp veselības aprūpes darbiniekus, tiesībaizsardzības darbiniekus un politikas veidotājus Savienībā un ārpus tās, un ka astoņos EMCDDA organizētajos tīmekļsemināros piedalījās aptuveni 4800 speciālistu; atzinīgi vērtē sadarbību ar citām ES aģentūrām.
VIII daļa – Eiropas Savienības Aģentūras tiesībaizsardzības sadarbībai 2023. finanšu gada budžeta izpildes apstiprināšana
1.	Pauž bažas par Revīzijas palātas konstatējumu attiecībā uz to darījumu likumību un pareizību, kas saistīti ar darbības dotāciju, kura paredzēta valsts policijas darbību finansēšanai kādā dalībvalstī; norāda, ka Revīzijas palāta secināja, ka daļa dotācijas — 279 000 EUR — bija izmantota nepareizi; uzsver, ka pēc Revīzijas palātas pieprasījuma Eiropols konstatēja citas dotācijas, no kurām PVN tika atmaksāts par līdzīgām darbībām 2023. gadā, kā rezultātā tika veikti nepareizi maksājumi; pieņem zināšanai Eiropola atbildi, ka Eiropols vairs neuzskatīs PVN par darbības dotāciju attiecināmajām izmaksām, tādējādi nodrošinot tā atbilstību Finanšu regulai 2018/1046;
2.	ar gandarījumu norāda, ka 2023. gadā Eiropols pieņēma 107856 darbības ieguldījumu, atbalstīja 3155 operācijas, izveidoja 27 operatīvās darba grupas, sniedza 21096 pirmās līnijas atbildes SIENA lietojumprogrammā un nodrošināja palielinātas operatīvās informācijas spējas valstu iestādēm, dalībvalstīm un trešām personām;
3.	atzinīgi vērtē PERCI (ES platformas par nelikumīgu saturu tiešsaistē) sekmīgo izvēršanu, jo īpaši pilnībā īstenojot Eiropas Datu aizsardzības uzraudzītāja (EDAU) ieteikumus; atzinīgi vērtē ciešo sadarbību ar EDAU un kopīgo darba grupu, kas izveidota ar Frontex, lai veiktu turpmākus pasākumus attiecībā uz EDAU ieteikumiem saistībā ar Frontex PeDRA (personas datu apstrāde riska analīzei) programmu, kurā abas aģentūras vieno spēcīgas intereses aizsargāt pamattiesības, vienlaikus veicinot drošību;
4.	prasa, lai sadarbība starp Eiropolu un citām TI aģentūrām būtu pilnībā pārredzama un tiktu nodrošināta pārskatatbildība saskaņā ar ES noteikumiem par pārredzamību, kā arī pamattiesībām un datu aizsardzības standartiem;
5.	atzinīgi vērtē 2022. gadā grozītās Eiropola regulas[footnoteRef:11] īstenošanu, jo īpaši FRO ātro iecelšanu 2023. gada janvārī, kas ir būtisks solis ceļā uz to, lai uzlabotu Eiropola apņemšanos ievērot cilvēktiesības savās operācijās; [11:  Eiropas Parlamenta un Padomes Regula (ES) 2016/794 (2016. gada 11. maijs) par Eiropas Savienības Aģentūru tiesībaizsardzības sadarbībai (Eiropolu) un ar kuru aizstāj un atceļ Padomes Lēmumus 2009/371/TI, 2009/934/TI, 2009/935/TI, 2009/936/TI un 2009/968/TI (OV L, 2016/794, 24.5.2016., ELI: http://data.europa.eu/eli/reg/2016/794/oj).] 

6.	ar bažām norāda uz bērnu un jauniešu pieaugošo vervēšanu organizētajā noziedzībā; uzsver, cik svarīga ir skaidra un visaptveroša stratēģija šīs parādības novēršanai un apkarošanai;
7.	atzinīgi vērtē Eiropola pastāvīgo un nenovērtējamo atbalstu Ukrainai, jo īpaši piedaloties kopējā izmeklēšanas grupā, kas koncentrējas uz iespējamu Ukrainā pastrādātu galveno starptautisko noziegumu izmeklēšanu; ar gandarījumu norāda, ka ir izveidota operatīvā darba grupa, kuras uzdevums ir sniegt mērķtiecīgu atbalstu notiekošajām kara noziegumu izmeklēšanām, apliecinot Eiropola būtisko lomu starptautiskajās tieslietās un pārskatatbildību;
8.	turklāt atzinīgi vērtē Komisijas centienus veidot spēcīgāku un drošāku Eiropu, kā to 2024. gada paziņojumā izklāstīja priekšsēdētāja Urzula fon der Leiena; aicina Komisiju divkāršot Eiropola darbinieku skaitu un atzīt Eiropola centrālo lomu drošības nodrošināšanā visā Savienībā un tā spēju reaģēt uz jauniem apdraudējumiem; turklāt uzsver, ka šis palielinājums vēl vairāk uzlabos Eiropola spēju atbalstīt dalībvalstis cīņā pret smagu un organizētu noziedzību gan tiešsaistē, gan bezsaistē, tādējādi veicinot drošāku un aizsargātāku Eiropu visiem. 

</RepeatBlock-Dec> 

PIELIKUMS. VIENĪBAS VAI PERSONAS, NO KURĀM ATZINUMA SAGATAVOTĀJS IR SAŅĒMIS PIENESUMU
<FootprintIntro>Saskaņā ar Reglamenta I pielikuma 8. pantu atzinuma sagatavotājs apliecina, ka, gatavojot atzinumu, pirms tā pieņemšanas komitejā viņš ir saņēmis pienesumu no šādām vienībām vai personām:</FootprintIntro>
	Vienība un/vai persona

	European Border and Coast Guard Agency (“Frontex”)


Par šī saraksta sagatavošanu ir atbildīgs vienīgi atzinuma sagatavotājs.
Ja fiziskas personas sarakstā ir identificētas ar vārdu, amatu vai ar abiem, atzinuma sagatavotājs apliecina, ka viņš ir iesniedzis attiecīgajām fiziskajām personām Eiropas Parlamenta paziņojumu par privātumu Nr. 484 (https://www.europarl.europa.eu/data-protect/index.do), kurā ir izklāstīti nosacījumi, kas attiecas uz to personas datu apstrādi, un ar šādu apstrādi saistītās tiesības.

	Aizstājēji, kas bija klāt galīgajā balsošanā
	Fredis Beleris, David Casa, Sigrid Friis, Markéta Gregorová, Hannah Neumann, Gaetano Pedulla’, Oliver Schenk, Alexander Sell, Bartłomiej Sienkiewicz, Malika Sorel, António Tânger Corrêa, Marco Tarquinio, Pekka Toveri, Loránt Vincze, Petar Volgin, Axel Voss, Michał Wawrykiewicz, Lucia Yar

	Reglamenta 216. panta 7. punktā minētie deputāti, kas bija klāt galīgajā balsošanā
	Bart Groothuis, Rima Hassan, Anja Hazekamp, Pär Holmgren, Sérgio Humberto, Evelyn Regner, Carla Tavares, Ingeborg Ter Laak

	ECR
	Georgiana Teodorescu

	PPE
	Magdalena Adamowicz, Fredis Beleris, Krzysztof Brejza, David Casa, Lena Düpont, Branko Grims, Sérgio Humberto, Oliver Schenk, Bartłomiej Sienkiewicz, Ingeborg Ter Laak, Pekka Toveri, Loránt Vincze, Axel Voss, Michał Wawrykiewicz, Tomáš Zdechovský

	Renew
	Veronika Cifrová Ostrihoňová, Sigrid Friis, Raquel García Hermida-Van Der Walle, Bart Groothuis, Irena Joveva, Fabienne Keller, Michael McNamara, Sophie Wilmès, Lucia Yar

	S&D
	Evin Incir, Marina Kaljurand, Juan Fernando López Aguilar, Evelyn Regner, Birgit Sippel, Krzysztof Śmiszek, Cecilia Strada, Marco Tarquinio, Carla Tavares, Alessandro Zan

	The Left
	Giuseppe Antoci, Gaetano Pedulla'

	ESN
	Alexander Sell, Milan Uhrík, Petar Volgin

	NI
	Erik Kaliňák

	PPE
	Javier Zarzalejos

	PfE
	Nikola Bartůšek, Jaroslav Bžoch, Marieke Ehlers, András László, Malika Sorel, Petra Steger, António Tânger Corrêa, Tom Vandendriessche

	ECR
	Charlie Weimers

	The Left
	Rima Hassan, Anja Hazekamp

	Verts/ALE
	Jaume Asens Llodrà, Saskia Bricmont, Markéta Gregorová, Pär Holmgren, Erik Marquardt, Hannah Neumann

